b'\n_START_ARTICLE_\nMaria Karoliina\n_START_PARAGRAPH_\nMaria Karolina Luise Josepha Johanna Antonia (13. elokuuta 1752 \xe2\x80\x93 8. syyskuuta 1814) oli keisari Frans I:n ja It\xc3\xa4vallan kuningattaren Maria Teresian tyt\xc3\xa4r ja keisari Joosef II:n ja Ranskan kuningattaren Marie Antoinetten sisar. Vuonna 1768 h\xc3\xa4n avioitui Napolin ja Sisilian kuninkaan Ferdinand I:n kanssa. H\xc3\xa4n k\xc3\xa4ytti valtaa miehens\xc3\xa4 puolesta, ja ohjasi valtiota kohti brittej\xc3\xa4 suosivaa, Ranskaa vastustavaa suuntaa. Sir John Acton oli h\xc3\xa4nen suosikkinsa ja mahdollisesti rakastajansa._NEWLINE_Maria Karoliina synnytti kaikkiaan 18 lasta. H\xc3\xa4nell\xc3\xa4 oli my\xc3\xb6s paljon sisaruksia, sill\xc3\xa4 h\xc3\xa4nen \xc3\xa4itins\xc3\xa4 synnytti 16 lasta, joista 10 selvisi aikuisik\xc3\xa4\xc3\xa4n asti.'